Oliver Ivanović
<s>Oliver Ivanović (Rznić, 1. april 1953 - 16. januar 2018.) je bio srpski političar sa Kosova i Metohije, Republika Srbija.</s><s>Bivši je državni sekretar za Kosovo i Metohiju u bivšem Ministarstvu za Kosovo i Metohiju pod bivšim ministrom Goranom Bogdanovićem.</s><s>Bio je član jedne manje srpske političke stranke, Socijaldemokratske partije, politički i humanitarni lider kosovsko-metohijskih Srba sa severa uglavnom, konkretno Kosovske Mitrovice.</s><s>Bio je član Koordinacionog centra za Kosovo i Metohiju.</s><s>Velemajstor je u karateu.</s><s>Početkom 2016. je od strane Euleksovog suda osuđen na 9 godina zatvora zbog ratnih zločina koje je počinio nad kosovskim Albancima kao zapovednik srpskih paravojnih formacija u Kosovskom ratu.</s><s>Ubijen je 16. januara 2018. u atentatu ispred sjedišta Građanske inicijative "Sloboda, demokratija, pravda", čiji je bio osnivač i predsjednik,  u sjevernom dijelu Kosovske Mitrovice.</s>

<s>Biografija 
Rođen je 1. aprila 1953. godine od oca profesora istorije Bogdana i majke profesorke srpskog jezika i književnosti Olge, u porodici crnogorskog porijekla, u selu Rznić kod Dečana u Autonomnoj Kosovsko-Мetohijskoj Oblasti Narodne Republike Srbije, jedne od šest sastavnih autonomnih jedinica Federativne Narodne Republike Jugoslavije.</s><s>Završio je osnovnu školu, kao i mašinsko-tehničku stručnu srednju, u Titovoj Mitrovici (današnja Kosovska Mitrovica).</s>

<s>Životni san kao mladića mu je bio da postane pilot, pa je postao pitomac prestižne Vojne akademije u Zagrebu, prestonici Socijalističke Republike Hrvatske.</s><s>U Zagrebu je započeo ozbiljno treniranje karate-a za vrijeme studija.</s><s>Vrlo brzo postaje karate instruktor.</s><s>Nakon tri godine studija, napušta zagrebačku vojnu akademiju nakon što mu je konstatovano da ima urođeni oštećen vid.</s><s>Vraća se na Kosovo i pohađa i uspješno završava Mašinski fakultet u Mitrovici, ogranak Univerziteta u Prištini.</s><s>Naknadno i apsolvira na Ekonomskom fakultetu u Prištini.</s>

<s>Nastavlja paralelno sa svojim studijima profesionalno usavršavanje svoje borilačke veštine, dobija nove pojase, i dostiže vrhunac kada je osvojio prvenstvo u karate takmičenju Kosova.</s><s>Dobija i određeni međunarodni prestiž postavši počasni međunarodni karate sudija, što dovodi do usavršavanja njegovog poznavanja stranih jezika koje je poveo još iz srednjeg obrazovanja.</s><s>Govori engleski, albanski i italijanski jezik.</s>

<s>Živi u Kosovskoj Mitrovici, oženjen je i ima tri sina.</s>

<s>Oliver Ivanović se od januara 2014. godine zajedno sa još četvoricom Srba nalazio u pritvoru u zatvoru u Kosovskoj Mitrovici gde se teretii za ratni zločin nad civilnim stanovništvom na Kosovu i Metohiji 1999. i 2000. godine.</s><s>Optužnica je podignuta u novembru 2014. godine, a suđenje je počelo 18. decembra 2014. godine.</s>

<s>Zbog odbijanja da ga puste da se brani sa slobode Oliver Ivanović je 7. avgusta 2015. počeo štrajk glađu, dok je 14. avgusta zbog narušenog zdravlja prebačen u bolnicu u Kosovskoj Mitrovici.</s><s>U februaru 2017. mu je ukinuta prvostepena presuda i naloženo je novo suđenje.</s><s>Potom je bio u kućnom pritvoru, a od aprila 2017. je određeno da se brani sa slobode.</s>

<s>Ubijen je na vratima svoje kancelarije u rano jutro 16. januara 2018. godine u Kosovskoj Mitrovici.</s>

<s>Vidi još 
 Severno Kosovo
 Srpsko nacionalno veće</s>

<s>Reference</s>

<s>Spoljašnje veze</s>

<s>Biografija na sajtu Ministarstva za Kosovo i Metohiju Vlade Republike Srbije 
 Oliver Ivanović: Nemam drugog izbora („Politika“, 8. avgust 2015)</s>

<s>Srpski političari
Žrtve atentata</s>

